# Alstahaug

### Fra Wikipedia, den frie encyklopedi

Alstahaug
Basisdata
Fylke: | Nordland
Adm.senter: | Sandnessjøen
Areal: | 215 km²
Befolkning: | 7 306 (2006)
Målform: | Nøytral
Internettside: | Internettside
Politikk
Ordfører: | Magne Greger (AP) (2003)
Byrådsleder: | {{{byrådsledernavn}}} ({{{byrådslederparti}}})
Regjeringspartier: | {{{regjeringspartier}}}

Alstahaug er en kommune i Nordland med 7 398 innbyggere (2005) og et areal på 215 km². Sandnessjøen er administrasjonssentrum i kommunen, og har bystatus. Kommunen består av øya Alsten og rundt 920 øyer rundt. Alstahaug grenser til kommunene Dønna, Herøy, Leirfjord, Vefsn, Vevelstad og Vega. Fjellkjeden De syv søstre ligger i kommunen.

## [rediger] Historie

Det er gjort funn av tufter (1949) som tilsier at her har vært bosetting siden jernalderen. Tjøttagodset var hjemstedet til Øyvind Skaldespiller, den siste store skalden i Norge. Vikingen Hårek av Tjøtta overtok gården, og sammen med gudehovet Sandnes Gård, der Torolv Kveldulvsson hold sete, var området et maktsentrum i Hålogaland på 900-tallet.

Petter Dass var prest på Alstahaug fra 1689 og til sin død i 1707. Til ære for ham oppføres nå Petter Dass-museet på Alstahaug-tunet. Da Nordlandene ble delt var Belsvåg Gård det første bispesete (1803), med Mathias Bonsak Krogh som første biskop og etterhvert sogneprest. Alstahaug kirke var således domkirke (1805-1828).

Lenge var Søvik administrativt sentrum, men rundt 1900 ble dette flyttet til Sandnessjøen. Alstadhaug Videregående er en av fylkets eldste skoler, beliggende på Søvik, der det tidlige sykehuset var lokalisert fram til 1926.

På øya Tjøtta finnes det en krigskirkegård.

## [rediger] Kommunikasjon

Sandnessjøen har daglige anløp av Hurtigruten. Kommunen har egen kortbaneflyplass på Stokka. Kystriksveien går gjennom kommunen, hvor skråstagsbrua «Helgelandsbrua» forbinder Sandnessjøen med fastlandet. Det er også veiforbindelse til Mosjøen og til E6.

## [rediger] Næringsliv

Hovednæringene i kommunen er handel, offentlig og privat servicevirksomhet, jordbruk, akvakultur, og mekanisk industri. Skipsverftet «Slipen» ligger i Sandnessjøen. Transportselskapet Helgelandske har alltid vært basert i Sandnessjøen, der man en tid hadde landets lengste kaisystem. Oljeindustrien blir nå en stadig viktigere aktør, og en finner da også Helgelandsbase, som er oljeforsyningsbase for bl.a. Nornefeltet.

## [rediger] Tusenårssted

Kommunens tusenårssted er Gamle Sandnes. Her er en stiftelse igang med blant annet å realisere et vikinghus. Petter Dass-museet på Alstahaug er Nordland fylkeskommunes tusenårssted, og er sentralt i Petter Dass-dagene som arrangeres i kommunen.

## [rediger] Delområder og grunnkretser

Alstahaug er inndelt i to delområder og 28 grunnkretser. Folkemengde den 1. januar 2005 var 7398, fordelt som følger (2 uoppgitt).

- TJØTTA/ALSTAHAUG : 1 207
  - Blomsøy : 20
  - Austbø : 105
  - Stokka : 200
  - Søvik : 269
  - Belsvåg/Hamnes : 50
  - Bærøyvågen : 4
  - Lauvøylandet : 40
  - Mindland : 113
  - Tjøtta : 252
  - Offersøy : 73
  - Hestøy : 81

- SANDNESSJØEN : 6 189
  - Horvnes : 207
  - Sandnes/Kroken : 465
  - Matstia/Høgåsen : 369
  - Sandnes øvre : 180
  - Åsen/Sandnes : 479
  - Sentrum : 552
  - Stamnes/Åsen : 824
  - Stamnesmarka nedre : 385
  - Stamnesmarka øvre : 385
  - Lyngåsen : 356
  - Segelbergan : 317
  - Myrholt : 271
  - Ura : 865
  - Kleiva/Breimo : 264
  - Strendern : 196
  - Novik : 35
  - Botn : 39

## [rediger] Kjente personer fra Alstahaug

- Petter Dass (1647–1707), prest og dikter; hans sønn Anders Dass
- Mathias Bonsak Krogh, biskop for nordlandene
- Torolf Prytz, gullsmed, arkitekt,statsråd
- Sigurd Allern, tidligere leder av AKP (m-l) og professor i journalistikk
- Leif B. Lillegaard, journalist og forfatter, radiokjendis
- Jostein Pedersen, journalist og Melodi grand prix-ekspert
- Bjørn Jens, artist
- Elsa Almås, sexolog

## [rediger] Eksterne lenker

- Kommunens hjemmesider
- Kultur i Alstahaug på kart fra Kulturnett.no

Nordland

Alstahaug | Andøy | Ballangen | Beiarn | Bindal | Bodø | Brønnøy | Bø | Dønna | Evenes | Fauske | Flakstad | Gildeskål | Grane | Hadsel | Hamarøy | Hattfjelldal | Hemnes | Herøy | Leirfjord | Lurøy | Lødingen | Meløy | Moskenes | Narvik | Nesna | Rana | Rødøy | Røst | Saltdal | Sortland | Steigen | Sømna | Sørfold | Tjeldsund | Træna | Tysfjord | Vefsn | Vega | Vestvågøy | Vevelstad | Værøy | Vågan | Øksnes

Hentet fra «http://no.wikipedia.org../../../a/l/s/Alstahaug.html»

Kategorier: Alstahaug | Kommuner i Nordland

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English
- Italiano
- Nederlands
- Norsk (nynorsk)
- Polski
- Português
- Română
- Svenska